Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: 1997. évi XXX. törvény (Jht.) és egyéb — jogszabályok
Paragraph Index: 541

51. Integrált üzleti szoftver rendszer és fejlesztő/szállító megnevezése sorban a stratégiai, üzleti szempontból legfontosabb alkalmazásokat biztosító integrált rendszer, ennek hiányában számlavezető rendszer, könyvelési rendszer megnevezését, valamint a fejlesztő (illetve szállító) cég nevét kell feltüntetni. 52.1. A kártyarendszer saját autorizációs szoftver neve sorba az autorizációt biztosító szoftver megnevezését, valamint fejlesztője (szállítója) nevét kell beírni. 52.2. Home-banking és vagy corporate-banking szolgáltatás megnevezése sorban a magánszemélyek, illetve cégek részére nyújtott on-line számlavezetési szolgáltatásokat biztosító szoftver megnevezését, valamint fejlesztője (szállítója) nevét kell feltüntetni. 52.3. Internet home-page címe sorba az Interneten való megjelenés esetén a home-page elérését biztosító Internet címet kell beírni. 52.4. Üzleti tranzakcióforgalom Interneten sorba az Internet-en keresztül lebonyolított üzleti forgalom esetén a tárgyév december hónapjára vonatkozóan a napi átlagos tranzakcióforgalom összegét kell feltüntetni (millió forintban). Itt csak a bankműveletet eredményező (jelentő) forgalmat kell figyelembe venni.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes